recursal/SuperWikiNEXT-32B huggingface dataset:
**Penerobosan air garam** merupakan pergerakan air garam ke dalam akuifer air tawar, yang boleh menyebabkan kemerosotan kualiti air bawah tanah, termasuk sumber air minuman, dan akibat lain. Penerobosan air garam secara semula jadi boleh berlaku di akuifer persisir, disebabkan oleh sambungan hidraulik antara air bawah tanah dan air laut. Disebabkan air garam mempunyai kandungan mineral yang lebih tinggi bebanding air tawar, maka air garam tersebut bersifat lebih tumpat dan mempunyai tekanan air yang lebih tinggi. Akibatnya, air masin boleh menolak ke dalam tanah di bawah air tawar yang berhampiran. Dalam topologi lain, pelepasan air bawah tanah ke dasar laut boleh menolak air tawar ke dalam air masin.

Beberapa tindakan tertentu dari manusia, terutamanya pengepaman air bawah tanah dari telaga air tawar persisiran laut, telah meningkatkan penerobosan air garam di banyak kawasan persisiran. Pengekstrakan air menurunkan paras air bawah tanah segar, mengurangkan tekanan airnya dan membolehkan air masin mengalir lebih jauh ke kawasan pedalaman. Antara beberapa penyumbang lain kepada penerobosan air garam termasuklah keberadaan saluran pelayaran atau saluran pertanian dan pengaliran, yang menjadi pembuluh untuk air garam bergerak ke kawasan pedalaman. Kenaikan paras laut yang disebabkan oleh perubahan iklim juga menyumbang kepada penerobosan air garam. Penerobosan air masin juga boleh diburukkan lagi dengan berlakunya bencana ekstrem seperti ribut taufan.

Penyelesaian
------------

 Tirai gelembung udara dua lapisan untuk mengelakkan penerobosan air laut ke dalam sungai
 Aliran kerja ABC
Penerobosan air laut (PAL) ke dalam sungai boleh membawa kepada banyak kesan negatif terutamanya kepada aktiviti pertanian dan ekosistem kehidupan di kawasan hulu sungai. Terdapat banyak cara penyelesaian yang dipelopori untuk mencegah atau mengurangkan kesan negatif penerobosan air laut. Salah satu penyelesaian yang mampan untuk sungai adalah menggunakan tirai gelembung udara yang dapat menyelesaikan sepenuhnya isu PAL di sungai.

Lihat juga
----------

* Air bawah tanah

Rujukan
-------

1. ↑  "Carian Umum - Istilah Bahasa Melayu "Saltwater intrusion"". *Pusat Rujukan Persuratan Melayu, Dewan Bahasa dan Pustaka Malaysia*.
2. ↑  
Johnson, Teddy (2007). "Battling Seawater Intrusion in the Central & West Coast Basins" (PDF). Water Replenishment District of Southern California. Diarkibkan daripada yang asal (PDF) pada 2012-09-08. Dicapai pada 2012-10-08.
3. ↑  Barlow, Paul M. (2003). "Ground Water in Freshwater-Saltwater Environments of the Atlantic Coast". USGS. Dicapai pada 2009-03-21.
4. ↑  "CWPtionary Saltwater Intrusion yes". LaCoast.gov. 1996. Dicapai pada 2009-03-21.
5. ↑  Kahrizi, Ehsan (2023). "Experimental evaluation of two-layer air bubble curtains to prevent seawater intrusion into rivers". *Journal of Water and Climate Change*. **14** (2): 543–558. doi:10.2166/wcc.2023.384. Unknown parameter `|displayauthors=` ignored (bantuan)

| Kawalan kewibawaan Sunting ini di Wikidata |
| --- |
| Perpustakaan negara | 
* Perancis (data)
* Jerman
* Israel
* Amerika Syarikat

 |
| Lain-lain | 
* Aplikasi Berfaset Terminologi Subjek

 |
**Pertubuhan Menteri-Menteri Pendidikan Asia Tenggara** (disingkatkan **SEAMEO**, dari bahasa Inggeris: *Southeast Asian Ministers of Education Organization*code: en is deprecated ) ialah sebuah pertubuhan antara kerajaan yang bertindak untuk mengukuhkan kerjasama serantau di Asia Tenggara dalam bidang pendidikan, sains dan kebudayaan. Ia ditubuhkan pada 30 November 1965. Sekretariat SEAMEO beribu pejabat di Bangkok, Thailand, dan mempunyai 26 institusi serantau di seluruh Asia Tenggara.

Kepengerusian semasa (2024) pertubuhan ini disandang oleh Filipina, melalui Setiausaha Pendidikan negara tersebut, Sara Zimmerman Duterte-Carpio.

Keanggotaan
-----------

Anggota SEAMEO terdiri daripada negara-negara di Asia Tenggara iaitu Brunei, Filipina, Indonesia, Kemboja, Laos, Malaysia, Myanmar, Singapura, Thailand, Timor Leste dan Vietnam.

Terdapat juga negara-negara yang menjadi anggota bersekutu, iaitu Australia, Belanda, Jerman, Kanada, Maghribi, New Zealand, Perancis, Sepanyol dan United Kingdom.

Terdapat juga pertubuhan dan institusi yang menjadi ahli gabungan, iaitu Pusat Pendidikan Untuk Kefahaman Antarabangsa Asia Pasifik (APCEIU), Majlis Pendidikan Antarabangsa Columbia British (BCCIE), Majlis British, Persatuan Pendidikan untuk Pertukaran Antarabangsa China (CEAIE), Majlis Pendidikan Terbuka dan Jarak Jauh Antarabangsa (ICDE), Jaringan Universiti One Health Asia Tenggara (SEAOHUN), Universiti Pendidikan Hong Kong, dan Universiti Tsukuba.

Lihat juga
----------

* Pertubuhan Pendidikan, Sains dan Kebudayaan Pertubuhan Bangsa-Bangsa Bersatu
* Persatuan Negara-negara Asia Tenggara
* Sukan Asia Tenggara

Rujukan
-------

1. 1 2 3  "TPM Fadillah terima kunjungan hormat Naib Presiden Filipina". *Astro Awani*. 13 Februari 2024. Dicapai pada 2024-02-13.
2. ↑  BERNAMA (2019-07-21). "Malaysia tuan rumah mesyuarat Menteri Pendidikan Asia Tenggara". *Sinar Harian*. Dicapai pada 2024-02-13.
3. ↑  "Malaysia Jadi Perhatian Negara Anggota Asean Dalam Bidang Pendidikan - Semasa | mStar". *www.mstar.com.my* (dalam bahasa Inggeris). 2010-01-26. Dicapai pada 2024-02-13.

Pautan luar
-----------

* SEAMEO

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Republik Czech

 |
| Lain-lain | 
* SUDOC (Perancis)
	+ 1

 |
***99 Kali Rindu*** merupakan sebuah filem drama keagamaan Malaysia 2013 arahan Azhari Zain terbitan Metrowealth Pictures. Filem lakonan Aeril Zafrel dan Wawa Zainal ini ditayangkan pada 9 Mei 2013, dan merupakan kesinambungan dari filem *7 Petala Cinta* (2012).

Sinopsis
--------

Menceritakan kisah lelaki bernama Attar (Aeril Zafrel) yang baru kematian isterinya, Saidatul Nafisa (Shima Anuar). Selepas kehilangan isterinya, Attar turut berhijrah untuk menghilangkan kesedihan ditanggungnya. Namun, dalam penghijrahannya dia bertemu dua wanita - Fatin Qalbie (Wawa Zainal) dan Zazlena (Afiera Riana). Pertemuan di antara Attar dan Zazlena berlaku ketika Attar sedang menyeberangi jalan. Ketika itu Zazlena memandu kereta dengan laju dan melanggar Attar.

Rasa bersalah Zazlena menyebabkan Attar dirawat di rumahnya sehingga sembuh. Namun, Miqdad (Adey Syafrien) yang juga abang kepada Zazlena menceritakan kepada Attar mengenai penyakit dihadapi adiknya yang sudah berputus harapan untuk hidup akibat penyakit barah. Namun setelah Zazlena mengenali Attar ia telah memberikan semangat baru kepadanya.

Fatin Qalbie, seorang DJ radio pula diserang orang yang tidak berpuas hati dengannya. Namun, Fatin Qalbie bernasib baik kerana Attar menyelamatkannya. Sejak pertemuan itu timbul bibit rindu Fatin Qalbie terhadap Attar. Akhirnya siapakah yang akan bertakhta di hati Attar atau adakah Hilma Aqila datang menuntut cintanya kembali.

Pelakon
-------

* Aeril Zafrel sebagai Attar
* Wawa Zainal sebagai Fatin Qalbie
* Adey Syafrien sebagai Miqdad
* Afiera Riana sebagai Zazlena
* Fizo Omar sebagai Klate
* Diana Amir sebagai Diana

Ulasan kritis
-------------

Ana Ghoib menulis untuk *Malaysian Review* mengulas: "Ia sekali gus dapat memberi mesej dan kesedaran buat golongan remaja yang menonton. Meskipun bukan cerita yang berat, namun Azhari (Zain) telah meletakkan permainan emosi yang berat untuk watak Attar yang menyebabkan penonton akan berasa kasihannya dengannya."

Rujukan
-------

1. ↑  Nurezzatul Aqmar Mustaza (11 Mei 2013). 99 Kali Rindu filem penuh emosi Diarkibkan 2018-04-25 di Wayback Machine *Sinar Harian*. Dicapai pada 24 April 2018.
2. ↑  Ana Ghoib (11 Mei 2013). 99 Kali Rindu: Filem Islamik penuh emosi *Malaysian Review*. Diperoleh pada 25 April 2018.

Pautan luar
-----------

* *99 Kali Rindu*  di Pangkalan Data Filem Internet (IMDb)
**Khan Yunis** (Bahasa Arab: خان يونس; secara literal bermaksud rumah Nabi Yunus). Khan Yunis adalah sebuah bandar dan kem pelarian di selatan Semenanjung Gaza. Menurut Jabatan Perangkaan Palestin, jumlah penduduk 200,704 dalam 1997.

Situasi semasa
--------------

Tentera Israel menceroboh masuk ke Semenanjung Gaza pada 28 Jun 2006 untuk mencari Koperal Gilad Shalit (19 tahun) yang telah diculik oleh pejuang Hamas. Pejuang Hamas menuntut Israel membebaskan 1000 pejuang Palestin dalam penjara Israel.

Sejarah
-------

Kem pelarian Khan Yunis diwujudkan pada 1948 dengan pelarian seramai 35,000 orang dari kawasan Beersheva. Bilangan berdaftar dengan UNWRWA 2002 adalah 60,662.

Khan Yunis semasa Intifada
--------------------------

Kebangkitan Intifada pada 2001 menyebabkan helikopter tentera Israel mengebom Khan Yunis secara besar-besaran Ogos 2001 dan Oktober 2002. Khas Yunis merupakan kubu kuat golongan radikal Hamas.

Di utara Khan Yunis akan kelihatan perseimpangan Kissufim yang dahulunya menjadi lalu lintas tentera Israel menuju ke Gush Katif. Bangunan-bangunan di situ menjadi kubu serangan hendap terhadap tentera dan sesiapa yang berani lalu lalang.

Pada 2 Mei 2004 Tali Hatuel ditembak dari bangunan-bangunan di Khan Yunis.
| PBB Perhimpunan UmumResolusi 181 (II) |
| --- |
| Tarikh: | 29 November 1947 |
| **Bil. mesyuarat:** | 128 |
| **Kod:** | A/RES/181(II) (Document) |
| 

---

 |
| Undian: | Set.: 33 Kec.: 10 Ttg.: 13 |
| **Perkara:** | Kerajaan akan datang Palestin |
| Keputusan: | Diterima |

Pelan Pembahagian PBB untuk Palestin 1947
**Pelan Pembahagian Pertubuhan Bangsa-Bangsa Bersatu untuk Palestin** atau Resolusi 181 (II) oleh Majlis Perhimpunan Agung PBB merupakan pelan yang diambil daripada keputusan Perhimpunan Agung pada 29 November 1947. Keputusan tersebut membenarkan penubuhan dua negara, satu untuk orang Arab dan satu untuk Yahudi dan menyediakan rangka kerja untuk kesatuan ekonomi serantau. Perhimpunan Agung itu juga memutuskan bandar Baitulmaqdis hendaklah ditadbir oleh pentadbiran antarabangsa khas di bawah PBB. Satu jangka waktu peralihan di bawah kelolaan PBB bermula dengan pelaksanaan resolusi tersebut yang mahukan pengunduran beransur-ansur tentera British, penamatan Mandat British atas Palestin pada 1 Ogos 1948 dan kemerdekaan penuh dua negara tersebut pada 1 Oktober 1948.

Pelan pembahagian ini bagaimanapun tidak dapat dilaksanakan sepenuhnya.

Lihat juga
----------

* Konflik Israel-Palestin
* Penyelesaian dua negara

Rujukan
-------

1. ↑  "A/RES/181(II) of 29 November 1947". PBB. 1947. Dicapai pada 11 November 2012.

Pautan luar
-----------

|  |  |
| --- | --- |
|  | Wikisource mempunyai teks asal berkaitan rencana ini:
***United Nations General Assembly Resolution 181*** |

|  |  |
| --- | --- |
|  | Wikimedia Commons mempunyai media berkaitan ***Pelan Pembahagian PBB untuk Palestin*** |
Tan Sri Dato' Seri Utama **Hashim bin Aman** (1 September 1929 – 21 Mei 2018) ialah Ketua Setiausaha Negara Malaysia dari tahun 1982 – 1984. Selepas bersara, beliau telah dilantik sebagai pengerusi PERNAS.

Kehidupan awal
--------------

Beliau telah dilahirkan pada 1 September, 1929 di Kampung Chembong, Rembau, Negeri Sembilan. Beliau menerima pendidikan di Sekolah Menengah King George V, Seremban, sebelum melanjutkan pelajaran ke Universiti Malaya, Singapura, dan memperoleh Ijazah Sarjana Muda Sains pada tahun 1957.

Kerjaya
-------

Hashim telah berkhidmat selama hampir 27 tahun di pelbagai jabatan dan agensi awam, termasuk sebagai Ketua Setiausaha di Kementerian Kesihatan dan Kementerian Pertahanan, dan sebagai Ketua Pengarah Jabatan Perkhidmatan Awam sebelum dilantik ke jawatan Ketua Setiausaha Negara mulai tahun 1982 hingga tahun 1984.

Darurat Kelantan 1977
---------------------

Beliau berkhidmat sebagai Pengarah Kerajaan Negeri Kelantan apabila Kelantan diisytiharkan darurat pada akhir tahun 1977 semasa pentadbiran Perdana Menteri Malaysia Tun Hussein Onn. Beliau bekerjasama dengan pemimpin politik dan golongan pentadbiran Kelantan serta persekutuan untuk kemajuan dan kesejahteraan negeri Kelantan. Tun Dr. Mahathir Mohamad cukup ingat akan peranan singkat beliau di Kelantan dan merupakan salah satu kenangan yang manis bagi mereka. Kerajaan PAS di bawah Menteri Besar Kelantan berjaya ditumbangkan oleh UMNO/Barisan Nasional.

Dr Mahathir menyifatkan beliau sebagai seorang pegawai perkhidmatan awam yang tidak suka menonjolkan diri atau 'publicity-shy'. Dengan itu peluang media massa untuk memetik pemikiran dan kenyataan beliau sangat terhad. Kalau ada pun hanyalah pada upacara-upacara seperti pembukaan kursus-kursus dan upacara-upacara seumpamanya. Kerajaan Malaysia menghargai kesungguhan, kecekapan dan keutuhan yang ditunjukkan oleh Tan Sri Hashim.

Bersara
-------

Hashim Aman bersara pada 1984 dan majlis perpisahan telah diadakan di Dewan Banquet, Bangunan Parlimen, Kuala Lumpur pada 14 Julai 1984 dengan kehadiran istimewa Perdana Menteri Malaysia Mahathir bin Mohamad.

Meninggal dunia
---------------

Tan Sri Hashim Aman meninggal dunia pada 21 Mei 2018 ketika menerima rawatan di Hospital Kuala Lumpur (HKL). Beliau berusia 89 tahun. Jenazah disembahyangkan di Masjid Saidina Umar al-Khattab di Bukit Damansara dan disemadikan di Tanah Perkuburan Islam Bukit Kiara, Kuala Lumpur selepas solat Asar.

Rujukan
-------

1. ↑  []
2. ↑  Majlis Makan Malam Perpisahan
3. ↑  "Bekas KSN meninggal dunia". *Berita Harian*. 21 Mei 2018. Dicapai pada 28 Januari 2021.
4. ↑  "Bekas Ketua Setiausaha Negara meninggal dunia". *Astro Awani*. 21 Mei 2018. Dicapai pada 28 Januari 2021.
5. ↑  "Ex-chief secretary to the government Hashim Aman dies". *New Straits Times* (dalam bahasa Inggeris). 21 Mei 2018. Dicapai pada 28 Januari 2021.
| Peringkat KawasanPentadbiran Indonesia |
| --- |
|   |
| Peringkat Provinsi |
| Provinsi
Daerah Khusus • Daerah Istimewa |
| Peringkat Kabupaten/Kota |
| Kabupaten • Kota
Kabupaten Tadbir
Sagoe |
| Peringkat Kecamatan |
| Kecamatan  Distrik • Sagoe Cut |
| Peringkat Kelurahan/Desa |
| Kelurahan • Desa
Nagari • Kampung • Gampong |
| Lain-lain |
| Dusun • Lingkungan
Rukun Warga
Rukun Tetangga |
| sunting |

**Kabupaten** boleh disamaertikan dengan daerah dalam bahasa Melayu. Kabupaten diguna secara meluas di Indonesia. Kabupaten diketuai oleh seorang ketua daerah / pegawai daerah / datuk bandar yang digelar **bupati**. Kabupaten, bersama-sama dengan kota merupakan pecahan daripada provinsi.

Etimologi
---------

Perkataan kabupaten merupakan serapan dari kata dalam bahasa Jawa, iaitu ꦏꦧꦸꦥꦠꦺꦤ꧀code: jv is deprecated  (*kabupatén*), yang berasal dari kata ꦧꦸꦥꦠꦶ (*bupati*) yang diberi konfiks *ka-an* dan setaraf dengan kata "*kebupatian*" (*ke-* + bupati + *-an*) dalam morfologi Bahasa Indonesia. Kata bupati sendiri berasal dari kata dalam bahasa Sanskrit, iaitu भूपतिcode: sa is deprecated  (*bhūpati*), yang bermakna "tuan tanah" atau "raja".

Sejarah
-------

Walaupun penggunaan kata *kabupaten* ketika ini digunakan di seluruh daerah di Indonesia, tetapi, perkataan ini dahulunya hanya digunakan di pulau Jawa dan Pulau Madura sahaja. Pada zaman penjajahan Hindia Belanda, perkataan kabupaten dikenali dengan nama *regentschap*, yang Terjemahan literal ialah daerah seorang regent (residen) atau wakil kerajaan yang setaraf dengan wilayah provinsi. Pembagian daerah di wilayah kabupaten di Indonesia ketika ini merupakan warisan dari zaman kerajaan penjajah Hindia Belanda.

Lihat juga
----------

* Senarai Kabupaten dan Kota Indonesia

1. ↑
2. ↑
**Sekolah Jenis Kebangsaan (Cina) Aik Hua** (Cina Ringkas: 益华学校; Cina Tradisional: 益華學校; Inggeris: Aik Hua School) atau dikenali sebagai **SJKC Aik Hua** merupakan sebuah sekolah jenis kebangsaan Cina yang terletak di 93 Lebuh Muntri, George Town, Pulau Pinang. Pada tahun 2020, sekolah ini mempunyai seramai 70 orang pelajar dan 17 orang guru. Pada 1 Mac 2024, sekolah Aik Hua dengan 146 organg pelajar, 15 orang pendidik, 5 orang kerani telah dipindah ke 3 Lilitan Sungai Ara, 11900 Bayan Lepas,

Sejarah
-------

Sekolah Jenis Kebangsaan (C) Aik Hua telah ditubuhkan pada tahun 1913. Ianya mula bertapak di premis dari *Aik Chee Reading Club* yang terletak di 48 Lebuh Muntri. Ianya juga menjadi sekolah jenis kebangsaan Cina yang pertama di Pulau Pinang yang menawarkan kelas pendidikan khas. Oleh kerana penghijrahan penduduk setempat, jumlah pelajar di sekolah ini semakin berkurangan. Bilangan pelajar disekolah ini semakin menurun ke bawah 100 pada tahun 1970. Pada tahun 2004, pengetua pada ketika itu mula menerima pelajar khas dengan semangat dan kelas pendidikan khas dirasmikan pada tahun 2012. Pada 1 Mac 2024, sekolah ini telah dipindah ke 3 Lilitan Sungai Ara, 11900 Bayan Lepas.

Pencapaian
----------

Alamat
------

Sekolah Jenis Kebangsaan (C) Aik Hua
3 Lilitan Sungai Ara
11900 Bayan Lepas
Pulau Pinang
Malaysia
Telefon = +6042617954
Fax = +6042617954

Rujukan
-------

1. 1 2  "SJKC Aik Hua (益华学校)" (dalam bahasa Inggeris). Penang TravelTips. Dicapai pada 25 Februari 2021.
2. ↑  Kementerian Pendidikan Malaysia (KPM) (10 Jun 2020). "Senarai Sekolah Rendah dan Menengah Jun 2020". Diarkibkan daripada yang asal (XLSX) pada 10 Februari 2021. Dicapai pada 10 Februari 2021 – melalui moe.gov.my.
3. 1 2 3  "新校舍无障碍设施更完善 益华特殊生 学习也无忧" (dalam bahasa Cina). 27 Mac 2019. Diarkibkan daripada yang asal pada April 14, 2019. Dicapai pada 25 Februari 2021 – melalui www.kwongwah.com.my.

Pautan luar
-----------

*
| Alam Ghaib |
| --- |
|  |
| **Saka Harimau** |
| 

|  |  |
| --- | --- |
| Alam: | Alam ghaib |
| Berbentuk fizikal: | Tidak diketahui |
| Mampu berubah bentuk: | Tidak diketahui |
| Mampu menyerupai manusia: | Tidak diketahui |
| Menghisap darah: | Tidak diketahui |
| Dipelihara: | Ya |
| Bermasyarakat : | Tidak |

 |
| *Gambaran* |
| Sejenis makhluk halus
yang dipelihara bagi
menjaga diri dan harta benda. |

**Saka Harimau** adalah merujuk kepada sejenis makhluk halus, kemungkinannya dari golongan jin/syaitan, yang dipelihara oleh seseorang, bagi tujuan memelihara harta benda dan diri daripada musuh. Pemeliharaan makhluk halus ini dikenali sebagai Hala. saka. 

Saka Harimau menjadi pilihan ketua rumah untuk menjaga anak bini dan harta pusaka. Di Negeri Sembilan, pewaris Saka Rimau ini hanyalah seorang wanita bukannya lelaki kerana mengikut Adat Pepatih, perempuanlah yang menjadi tuan tanah manakala di negeri yang mengamalkan Afat Temenggung,lelaki atau perempuan yang akan menjadi pewaris.

Saka Harimau dikatakan mampu menjelma diri sebagai harimau.

Matlamat
--------

Saka Harimau dikatakan akan dipelihara bagi tujuan memelihara diri atau harta benda daripada diganggu musuh. Saka Harimau akan menyerang seseorang mereka yang dianggap musuh dan mampu menjelma apabila disuruh tuannya.

Status
------

Saka Harimau adalah sejenis makhluk halus yang dipelihara oleh manusia. Ia perlu diberi makanan menurut tempoh tertentu. Dengan itu Saka Harimau tersebut perlu diwariskan kepada seseorang penganti sebelum tuannya mati sebagai saka. Sekiranya tuannya mati sebelum sempat mencari pengganti, Saka Harimau akan menumpang saudara terdekat atau sekiranya putus keturunan, ia akan hidup liar dan mengganggu penduduk berdekatan.Akan kelihatan seperti akan ada harimau yang berkeliaran kits haru memberi jurus pak mungkuas

Kelemahan
---------

Pengamal ilmu sihir atau ilmu sesat ini adalah satu perbuatan syrik dalam ugama Islam.
Pembela Saka Harimau dikatakan mudah naik darah kerana ilmunya yang panas, dan akan diserang saka itu sendiri sekiranya tidak dijaga dengan baik, terutamanya sekiranya warisnya tidak mengetahui mengenai saka yang menumpang dirinya.

Penelitian secara ilmiah
------------------------

Penjelasan ini mungkin digunakan bagi menjelaskan mereka yang panas baran. Keluarga yang panas baran mungkin dijauhi orang kampung kerana takut mendapat menantu yang suka memukul pasangannya.

Lihat juga hantu dalam masyarakat Melayu.

Pautan luar
-----------

*
**Sultan Mahmud al-Muktafi Billah Shah ibni al-Marhum Sultan Ismail Nasiruddin Shah** adalah Sultan Terengganu yang ke-17. Baginda memerintah dari tahun 1979 hingga tahun 1998.

Riwayat Awal
------------

Sultan Mahmud diputerakan pada tahun 1930 di Kuala Terengganu. Baginda telah berkahwin dengan seorang puteri Tengku Ampuan Bariah binti Almarhum Sultan Sir Hisamuddin Alam Shah, adik bongsu kepada Almarhum Sultan Salahuddin Abdul Aziz Shah Al-Haj, Sultan Selangor pada tahun 1951. Sultan Mahmud merupakan sepupu dan saudara kepada Sultan Salahuddin dari Selangor.

Naik Takhta
-----------

Dua tahun kemudian selepas kemangkatan ayahandanya Almarhum Sultan Ismail Nasiruddin Shah pada tahun 1979. Almarhum telah ditabalkan sebagai Sultan Terengganu pada tahun 1981 manakala Tengku Ampuan Bariah pula ditabalkan sebagai Tengku Ampuan Besar Terengganu.

Sultan Mahmud pernah dilantik sebagai kolonel Kor Armor DiRaja pada tahun 1979. Baginda merupakan sahabat rapat kepada Tan Sri Wan Mokhtar Ahmad iaitu Menteri Besar Terengganu dari tahun 1985 hingga 1999. Matlamat utama baginda ialah untuk menjadikan negeri Terengganu sebagai sebuah negeri paling maju di pantai timur Semenanjung Malaysia. Baginda kemudian berangkat menunaikan fardu haji bersama Sultan Selangor, Almarhum Sultan Salahuddin pada tahun 1984.

Hobi kegemaran baginda adalah bermain golf dan mengambil gambar fotografi. Baginda pernah mengambil gambar di setiap tempat-tempat menarik di negeri ini termasuklah Hotel Primula, Wisma Darul Iman, Istana Maziah, Masjid Tengku Tengah Zaharah, Masjid Abidin, Rantau Abang dan sebagainya.

Mangkat
-------

Pada 14 Mei 1998, Baginda telah kembali ke rahmatullah di Hospital Mount Elizabeth, Singapura dan diganti oleh puteranya yang juga Yang di-Pertuan Muda Terengganu, Tengku Mizan sebagai Sultan Terengganu dengan gelaran Sultan Mizan Zainal Abidin. Jenazah Almarhum telah dimakamkan di sebuah makam diraja Terengganu yang baru di pekarangan Masjid Al-Muktafi Billah Shah, Kuala Terengganu. Baginda adalah sultan yang pertama dimakamkan di situ.

Lihat juga
----------

* Sejarah Terengganu
* Sultan Terengganu

Rujukan
-------

* Mohamed Anwar Omar Din, Nik Anuar Nik Mahmud dan Jawatankuasa Teknikal & Sidang Editor Yayasan DiRaja Sultan Mizan (2011). *Dirgahayu Tuanku:Sejarah Kesultanan Terengganu 1708-2008*. Yayasan DiRaja Sultan Mizan.

|
|  |
| Didahului oleh**Sultan Ismail Nasiruddin Shah** | **Sultan Terengganu**1979-1998 | Diikuti oleh:**Sultan Mizan Zainal Abidin** |
**Suez S.A.** ialah sebuah syarikat multinasional Perancis yang beribu pejabat di arondisemen ke-8 Paris, dengan operasi terutamanya dalam bekalan air, elektrik dan gas asli, dan pengurusan sisa. Suez ialah hasil penggabungan 1997 antara *Compagnie de Suez* dan *Lyonnaise des Eaux* , sebuah syarikat air Perancis yang terkemuka. Pada awal tahun 2000, Suez juga memiliki beberapa aset media dan telekomunikasi, tetapi telah melepaskannya. Menurut *Buku Tahunan Air Mason* 2004/5, Suez berkhidmat kepada 117.4 juta orang di seluruh dunia. Syarikat itu melakukan penggabungan sama dengan syarikat utiliti Gaz de France pada 22 Julai 2008 untuk membentuk GDF Suez (dikenali sebagai Engie sejak 2015). Aset air dan sisa kumbahan Suez telah diputar ke dalam syarikat tersenarai awam yang berasingan, Suez Environnement.

Sejarah
-------

Suez ialah (dan tetap melalui GDF Suez) salah satu syarikat multinasional yang paling lama beroperasi di dunia, dengan satu *Algemeene Nederlandsche Maatschappij ter begunstiging van de volksvlijit*code: nl is deprecated  (secara harfiah: Syarikat Belanda Umum untuk memihak industri), sejarah korporat sejak 1822 yang ditubuhkan oleh oleh Raja William I dari Belanda (lihat Société Générale de Belgique). Bentuknya sebelum penggabungan GDF adalah hasil hampir dua abad penyusunan semula dan penggabungan korporat. Nama yang paling baru-baru ini berasal dari penglibatan salah satu entiti penubuhannya - *Compagnie universelle du canal maritime de Suez* - dalam membina Terusan Suez pada pertengahan abad ke-19.

Rujukan
-------

1. ↑  "Penafian."
2. ↑  Patel, Tara (22 July 2008). "GDF Suez Shares Fall in Debut Following Merger". *Bloomberg*. Dicapai pada 2008-07-22.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Suez (syarikat)*** |

* Tapak web rasmi
Untuk kegunaan lain, sila lihat Amuk (nyahkekaburan).

***Amok*** ialah sebuah filem genre drama ngeri psikologi Malaysia yang ditayangkan pada 15 Julai 1995. Filem ini telah diarahkan oleh Adman Salleh.

Sinopsis
--------

Amok bertolak dari tiga watak yang berhubungan dan juga bersifat kontras iaitu Wan Man, pemuda kampung yang pernah belajar ilmu silat dari Pak Guru. Dia kemudian terperangkap dalam perhubungan cinta dengan seorang wanita Amerika, Natalie - seorang sukarelawan dari American Peace Corp yang datang ke sebuah kampung di pantai Timur dengan tujuan untuk memperlengkapkan kajian Ph.Dnya tentang Malay Psychic. Natalie digambarkan sebagai gadis yang bebas, sebahagian dari Flower Generation yang timbul hasil dari pengaruh woodstock dan mengamalkan seks bebas. Manakala Ram kawan sekampung Wan Man turut dipengaruhi dengan kehidupan bebas yang dibawa oleh pelancong barat dan turut mengamalkan seks bebas. Filem ini berlatarkan tahun-tahun awal 1970-an, era yang dipengaruhi oleh kehidupan ala hippies, muzik rock, dadah, protes perang Vietnam oleh generasi muda Amerika, dan woodstock di Amerika. Budaya tradisi yang diamalkan oleh Wan Man yang diasaskan oleh guru silatnya di kampung, dan pusaka batin yang diwarisi oleh Wan Man dan bapanya Wan Setia dikejutkan oleh pertembungan dengan budaya liar yang dibawa oleh Natalie. Kesemua gelodak perasaan ini akhirnya meledak dengan amukan!

Pelakon
-------

* Nasir Bilal Khan sebagai Wan Man
* Ramona Rahman sebagai Natalie
* Hans Isaac sebagai Ram
* Rosnani Jamil sebagai Aishah
* Yusof Mohamad sebagai Wan Setia
* Johan Abdullah sebagai Pak Mat Lah
* Latiff Borgiba sebagai Guru
* Kher Cheng Guan sebagai Boss Wan Man
* Ebby Yus sebagai Sani
* Syukor M. Noor sebagai Ali
* Jinggo sebagai Borhan
* Rashid Rahim sebagai Kecik
* Maimon Mutalib sebagai Hasnah

Rujukan
-------

Pautan luar
-----------

* *Amok*  di Pangkalan Data Filem Internet (IMDb)
**Solat Sunat Jumaat** adalah solat sunat Rawatib Qabliyyah (sebelum) dan Rawatib Ba’diyyah (selepas) yang didirikan selepas mengerjakan solat Jumaat, iaitu sebanyak dua rakaat. 

Menurut fatwa Mazhab Syafie, adalah sunat hukumnya sembahyang Rawatib Qobliyah Jumaat. Bukannya harus atau perlu diniatkan sunat mutlak. Antara lain ini berdasarkan hadis :-   

Sulaik al-Ghotafani sampai ke Masjid padahal Nabi s.a.w sedang berkhutbah (juma’at). Maka bersabda Nabi s.a.w kepada Sulaik : Adakah sudah engkau sembahyang dua rak’at sebelum engkau datang hai Sulaik ?. Menjawab Sulaik: Tidak lagi. Sabda Nabi : sembahyang lah dua rak’at dan ringkaskan.. .. hadis riwayat Ibnu Majah. , 
Mulla Ali al-Qoori mengulas:

وقوله قبل أن تجئ يدل على أن هاتين الركعتين سنة للجمعة قبلها وليستا تحية للمسجد

Sabdanya Nabi s.a.w ( Sebelum Engkau datang) menunjukkan atas bahwa dua rakaat sembahyang tersebut adalah sembahyang "sunat Qobliyah jumaat" , bukannya "Tahiyyat masjid" .

Solat sunat Rawatib Ba’diyyah
-----------------------------

Selain itu mengenai solat sunat Rawatib Ba’diyyah (selepas) yang didirikan selepas mengerjakan solat Jumaat, terdapat beberapa riwayat mengenainya. Antaranya adalah:-   

Saidina Abdullah bin Umar meriwayatkan bahawa Nabi sembahyang dua rakaat setelah menunaikan Jumaat. Hadis dari Abu Hurairah pula meriwayatkan bahawa baginda melakukan sembahyang sunat Jumaat empat rakaat, manakala Saidina Ali dan Saidina Abdulah ibn Abbas menyatakan bahawa baginda mendirikan sembahyang sebanyak enam rakaat.

Kesemua riwayat mengenai perlakukan baginda itu adalah sahih, yang dilakukan dalam keadaan yang berbeza dan yang paling sempurna lagi afdal itu ialah enam rakaat. 

Mengenai solat sunat Rawatib Qabliyyah yang dilakukan semasa imam membaca khutbah, mazhab 
Syafie dan Hanbali menggesa orang yang datang lewat untuk tetap mengerjakan sembahyang sunat sungguhpun imam sedang membaca khutbah, sementara mazahab Hanafi dan Maliki tidak menggalakkannya.

Rujukan
-------

1. ↑   Friday: Praying sunnas upon entering after the khutba starts.
2. ↑   Diarkibkan 2008-11-28 di Wayback Machine (Inggeris) Hadis mengenai Sulaik.
3. ↑   Diarkibkan 2008-11-28 di Wayback Machine Hadis Sahih Bukhari
4. ↑   Diarkibkan 2008-11-28 di Wayback Machine Sahih Muslim Book 004, Number 1583:
5. ↑   Diarkibkan 2008-11-28 di Wayback Machine Sahih Muslim solat sunat Rawatib Ba’diyyah empat rakaat.
6. ↑   Bersama Dr. Amran Kasimin
***Trogonoptera trojana***, iaitu **kupu-kupu sayap burung Palawan**, ialah kupu-kupu sayap burung keluarga Papilionidae. Ia endemik di Palawan di Filipina. Ia satu daripada hanya dua spesies dalam genusnya, selain sayap burung Rajah Brooke yang tersebar luas, di mana yang jantan mempunyai tompok hijau lebih besar pada sayap belakangnya. Spesies ini terangkum dalam CITES Appendix II, yang menghadkan eksport antarabangsanya untuk mereka yang diberikan kebenaran. Lebar sayapnya kira-kira 18–19 cm (7.1–7.5 in). Spesies ini boleh diperhatikan berterbangan pada bila-bila masa sepanjang tahun. Larvanya makan *Aristolochia*.

Taksonomi
---------

**Genus**: *Trogonoptera* Rippon, 1890

**Spesies**: *Trogonoptera brookiana* Wallace, 1855
**Subspesies**: *Trogonoptera brookiana brookiana* (Wallace, 1855)
**Rupa**: *Trogonoptera brookiana brookiana* f. *brookiana* Wallace, 1855
**Rupa**: *Trogonoptera brookiana brookiana* f. *julijae* S.Hu, 2007
**Subspesies**: *Trogonoptera brookiana toshikii* Kobayashi, 1991
**Subspesies**: *Trogonoptera brookiana akikoa* Morita, 1994
**Spesies**: *Trogonoptera trojana* Honrath, 1886

Ilustrasi
---------

* Si jantan dari Icones Ornithopterorum jilid 2Si jantan dari *Icones Ornithopterorum* jilid 2
* Si betina dari Icones Ornithopterorum jilid 2Si betina dari *Icones Ornithopterorum* jilid 2

Catatan
-------

1. ↑  Inggeris: *Palawan birdwing butterfly*

Rujukan
-------

1. ↑  "Appendices | CITES". *cites.org*. Dicapai pada 2022-01-14.
2. 1 2 3  Butterfly Corner. Trogonoptera trojana. Diarkibkan 2014-02-06 di Wayback Machine Dicapai pada 21 Mei 2012

Pautan luar
-----------

* Kategori berkenaan Trogonoptera trojana di Wikimedia Commons
* Data berkenaan Trogonoptera trojana di Wikispesies
**Hikayat Raja Bikrama Sakti** merupakan salah satu dari kesusteraan tradisional berbahasa Melayu. 

Hikayat Raja Bikrama Sakti telah diterbitkan semula oleh Wahyunah Abd. Gani (ed.), Hikayat Nakhoda Muda, Kuala Lumpur: Dewan Bahasa dan Pustaka, 2004, sebagai Siri Warisan Sastera Klasik.

Manuscript Hikayat Raja Bikrama Sakti terdapat dengan rujukan **ADD 3800**, sebagai "Hikayat Nakhoda Muda", Pusat Dokumentasi Melayu, Dewan Bahasa dan Pustaka, Kuala Lumpur. Teks Hikayat Raja Bikrama Sakti dipercayai dikarang ? ±1800; sementara manuskrip itu ditulis pada 1830. Manuskrip tersebut didapati di Singapura. 

Manuscript Hikayat Raja Bikrama Sakti memiliki 43,909 perkataan dalam 254 rangkap (menurut edisi bercetak).

Editorial notes and bibliography
The pages of the underlying manuscript are indicated in Wahyunah's edition.
Raja Bikrama Sakti merupakan bapa pada Puteri Rakna Kemala, yang merupakan protagonist dalam kisah popular ini. Puteri Rakna Kemala amat cerdik dan dengan menggunakan akal dan helah berjaya memulihkan harta keluarganya. Kisah ini menggambarkan tema yang popular masa itu sama seperti syair tempoh yang sama seperti Syair Puteri Akil, Syair Siti Zubaidah, Syair Siti Zawiah, yan yang lainnya.

Rujukan
-------

* Liaw Yock Fang, *Sejarah Kesusasteraan Klasik*, rev. ed. Singapura: Pustaka Nasional, 1982, pp.119-120.
* Vladimir Braginsky, *The Heritage of Traditional Malay Literature*, Leiden: KITLV, 2004, pp.540-41.

Pautan luar
-----------

* Hikayat Raja Bikrama Sakti
* [www.google.com.my/url?sa=t&rct=j&q=&esrc=s&source=web&cd=1&cad=rja&ved=0CDMQFjAA&url=http%3A%2F%2Fmymanuskrip.fsktm.um.edu.my%2FGreenstone%2Fcollect%2Fpublishe%2Findex%2Fassoc%2FDHikayat.dir%2Fdoc.doc&ei=26DQUPDLOsjorQe9goGoDw&usg=AFQjCNEppOo7vRrzD5TuzqZGi-zoj-Fb2g&bvm=bv.1355534169,d.bmk Teks penuh dari UM.]

| Senarai Kesusasteraan Melayu |
| --- |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |
**Dato' Shaziman Abu Mansor** merupakan Menteri Tenaga, Air dan Komunikasi Malaysia dan Ahli Parlimen Tampin. Beliau pernah menjadi Timbalan Menteri Tenaga, Air dan Komunikasi. Shaziman dilahirkan di Ipoh, Negeri Perak pada 20 Januari 1964.

Keluarga
--------

Shaziman ialah sepupu kepada mantan Ketua Pemuda UMNO Malaysia, Khairy Jamaludin daripada sebelah bapanya. 

Bapanya Abu Mansor Abu Bakar ialah adik kepada Allahyarham Dato' Seri Jamaluddin Abu Bakar, beliau seorang pekerja Keretapi Tanah Melayu Berhad (KTM). Ibu Khairy Jamaludin, Datin Seri Dato' Rahmah Abdul Hamid, orang Kedah, sementara ibu Shaziman yang bernama Ramlah berasal dari Kampung Tanah Datar, Rembau yang bersebelahan Kampung Gadong. 

Hanya ayah mereka adik-beradik dan berasal dari Kampung Gadong, dalam daerah Rembau di Negeri Sembilan walaupun beliau dilahirkan di Ipoh, Perak kerana tugasan ayahnya dengan syarikat Keretapi Tanah Melayu Berhad. Makanya, Shaziman dan Khairy ialah cucu kepada Penghulu Abu Bakar melalui jurai sebelah bapa.

Shaziman dilahirkan ketika bapanya menetap di kuarters Stesen Kereta Api Ipoh, Ipoh, Perak dan setelah bersara, bapanya pulang ke negeri asal mereka, iaitu Negeri Sembilan lalu menetap di Taman Woon, Tampin.

Pendidikan
----------

Beliau mendapat pendidikan awal di Sekolah Kebangsaan Tunku Besar Tampin pada 1971. Kemudian, beliau meneruskan pembelajarannya di Sekolah Menengah Kebangsaan Tunku Besar Tampin dari 1977 hingga 1979 dan Sekolah Menengah Teknik Tunku Jaafar, Seremban dari 1980 hingga 1981.

Kemudian, beliau melanjutkan pengajiannya ke Universiti Teknologi Malaysia dengan mendapat Diploma Kejuruteraan awam pada 1986. Setelah berjaya dengan cemerlang, beliau meneruskan pengajian beliau dalam bidang akademik ke Tri-State University, Indiana, Amerika Syarikat dengan mendapat Ijazah Kejuruteraan Awam pada 1988.

Kerjaya
-------

Beliau memulakan kerjayanya sebagai Eksekutif Pengurusan di Aokam Tin Berhad dan Malaysian Assurance Alliance dan kemudia dilantik sebagai Pengerusi di Inter Builders Sdn Bhd. Beliau juga pernah menduduki kerusi Lembaga Pengarah Tenaga Nasional Berhad pada tahun 2001.

Politik
-------

Beliau pernah dilantik sebagai Ahli Exco Pergerakan Pemuda UMNO Malaysia dari 2001 hingga 2004, Ketua Pemuda UMNO Negeri Sembilan (1999), Ketua Pemuda UMNO Bahagian Tampin dan Ketua Pemuda UMNO Cawangan Bandar Tampin.

Pilihan raya
------------

Pada tahun 1999, beliau mewakili Barisan Nasional/UMNO menang dalam Pilihan Raya Umum Malaysia 2008 dan mempertahankan parlimen Tampin pada tahun 2004 dan 2008. Pada 1999, Shaziman menewaskan calon PAS, Abdul Razakek Abdul Rahim dengan majoriti sebanyak 18,084 undi.

Dalam Pilihan Raya Umum Malaysia 2008, Shaziman Bin Abu Mansor bertanding menggunakan tiket Barisan Nasional. Beliau telah bertanding di kawasan parlimen Tampin, Negeri Sembilan. Shaziman Bin Abu Mansor telah menang dengan mendapat undi sebanyak 24022. Calon lawan ialah Abdul Razakek Bin Abdul Rahim daripada PAS yang mendapat 10,943 undi – kalah. Peratus pengundi yang keluar ialah 76.%. Undi rosak sebanyak 1115.[*perlu rujukan*]
*Bab Sharqi* dan ujung timur Lorong Lurus.
**Bab Sharqi** (Arab: باب شرقيcode: ar is deprecated ; "Pintu Timur"), juga dikenali sebagai **Pintu Matahari** ialah satu daripada lapan pintu kota Damsyik, Syria. Ia juga ialah satu-satunya pintu asal Romawi (juga dikenali sebagai "Byzantine") yang masih kekal. Nama modennya datang dari lokasinya di bahagian timur kota Damsyik. Pintu ini juga menjadi nama daerah Muslim yang mengelilinginya. Mukaan atau fakad pintu ini dibina semula pada tahun 1960-an.

Sejarah
-------

*Bab Sharqi* pada tahun 1880
Pintu Matahari, namanya pada zaman Romawi, dapat dikesan sehingga ke ca. 200 M. Pintu ini tidak mempunyai ciri-ciri pertahanan, akan tetapi berkemungkinan ia diapit menara di kedua-dua sisinya. Reka binanya minimum dan ciri utamanya pilaster Pintu ini yang berukur 26 meter (85 ka) lebar, berdiri pada sebuah laluan lebar (yang dipanggil Lorong Lurus), yang menjadi laluan utam kota. Laluan ini terdiri daripada laluan utama untuk kenderaan beroda di tengah-tengah berukur 14 meter (46 ka) lebar, dan dua laluan pejalan kaki yang beraked. Saki-baki deretan tiang yang bersilang dalam kota masih dapat dilihat di dalam pintu. Lorong Lurus masih menghubungi pintu timur kota Damsyik dengan pintu barat atau Bab al-Jabiyah.

Damsyik ditawan Muslim pada zaman Khulafa al-Rasyidin. Semasa Pengepungan Damsyik, jeneral Muslim, Khalid bin al-Walid, memasuki Damsyik melalui pintu ini pada 18 September 634 M. Dari segi ketenteraan, pintu ini sama dengan kebanyakan pintu tripatit Romawi, dikira tidak sesuai. Pada abad ke-12, pada zaman pemerintahan Nuruddin Zangi, pintu ini dihalang separa melainkan sebuah pembukaan di bahagian tengah yang diubah suai menjadi laluan bengkok. Sebuah menara juga ditambah pada bahagian atas pintu ini.

Rujukan
-------

1. 1 2  Burns, Ross (2005). *Damascus: A History*. Routledge. m/s. 55–56. ISBN 0-415-27105-3.
2. 1 2  Williams, Wynne (1998). *The Three Worlds of Paul of Tarsus*. Routledge. m/s. 163. ISBN 0-415-13592-3.
3. ↑  "Tiang berbentuk segi empat yang menganjur keluar sedikit daripada permukaan dinding" Takrif DBP.
4. ↑  Burns, Ross (2005). *Damascus: A History*. Routledge. m/s. 99. ISBN 0-415-27105-3.
5. ↑  Tabbaa, Yasser (1997). *Constructions of Power and Piety in Medieval Aleppo*. Penn State Press. m/s. 68. ISBN 0-271-01562-4.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Bab Sharqi*** |

* (Inggeris) Pintu Lama Damsyik

Koordinat: 33°30′34″N 36°19′4″E﻿ / ﻿33.50944°N 36.31778°E﻿ / 33.50944; 36.31778

| * p
* b
* s
Kota Lama Damsyik |
| --- |
| 

Istana Azm
DamsyikKubu Kota
Masjid Umaiyah
 |
| Pintu |
| al-Faraj · al-Jabiyah · al-Saghir · Kisan · Sharqi · Tuma · al-Salam · Faradis |

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
***Jin Hutan*** ialah sebuah filem seram arahan Jeffery Wong yang ditayangkan di pawagam Malaysia pada 12 Mac 2009. Filem yang dibintangi oleh Jeffry Wong, Opie Zami dan Zami Ismail ini merupakan filem pertama arahan Jeffry Wong. Filem ini juga turut bertanding pada Festival Filem Malaysia Ke-22.

Plot
----

Templat:Spoiler
Sekumpulan wartawan dari China dengan pertolongan wartawan tempatan untuk membuat kaji selidik tentang tumbuh-tumbuhan di hutan tropika untuk majalah mereka. Sepatutnya ia adalah perjalanan yang relek akan tetapi mereka telah diserang oleh sejenis binatang yang ganas tanpa diketahui namanya. Wartawan-wartawan tersebut kehilangan nyawa seorang demi seorang. Untuk menyelamatkan diri, mereka terpaksa menenangkan diri sendiri bagi mengupas kejadian yang telah berlaku dan mencari klu-klu untuk menghapuskan ancaman yang dihadapi.

Pelakon
-------

* Jeffry Wong sebagai Ah Chong (Pelakon Utama)
* Zami Ismail sebagai Bomoh Pak Su (Pelakon Utama)
* Opie Zami sebagai Bapa Aki (Pelakon Utama)

Pencapaian
----------

Festival Filem Malaysia Ke-22, 2 pencalonan

* Lagu Tema Asal Terbaik(Pemenang)
* Pelakon Harapan Wanita -Zalina

Rujukan
-------

1. ↑

Pautan luar
-----------

* Jin Hutan di Sinema Malaysia Diarkibkan 2012-03-06 di Wayback Machine
Rumah di England
**Rumah** (Tulisan Jawi: رومه) merupakan sebuah tempat kediaman manusia yang mempunyai dinding dan bumbung yang dapat menahan dari kerpasan, angin, kepanasan, kesejukan dan penceroboh. Kadangkala rumah juga didiami haiwan, namun tempat tinggal yang khusus untuk haiwan biasanya dipanggil kandang atau sarang.

Terdapat beberapa jenis-jenis rumah yang ada di dunia ini iaitu Rumah tunggal seperti Banglo, Rumah berkembar seperti semi-D,Rumah bersambung, seperti rumah teres atau rumah panjang, Rumah pangsa seperti Pangsapuri flat dan Rumah Tradisional.

Bahan binaan rumah
------------------

Bahan yang boleh digunakan untuk membina sebuah rumah seperti jerami, kayu, pasir, simen, batu-bata, kaca dan logam. Pada zaman kuno dan pada Zaman Pertengahan, kebanyakan orang bekerja di tempat yang sama di mana mereka tinggal: di rumah mereka, atau di sebelahnya: di sebidang tanah, halaman lembu, di bengkel atau di kedai runcit. Dalam abad XVII, pemisahan rumah tangga yang semakin meningkat dari kerja, kraf atau perniagaan bermula, disebabkan oleh Revolusi Perindustrian.

Ruang rumah
-----------

Ruang yang biasa terdapat di sesebuah rumah adalah seperti berikut : 

* Ruang tamu
* Ruang makan
* Bilik tidur
* Bilik air
* Dapur
* Tandas
* Balkoni
* Tempat letak kereta
* Padang
* Taman
* Tangga
* Kolam renang
* stor

dan sebagainya...

Jenis rumah
-----------

* Rumah tunggal, seperti Banglo
* Rumah berkembar, seperti semi-D
* Rumah bersambung, seperti rumah teres atau rumah panjang
* Rumah pangsa, seperti flat dan kondominium
* Rumah tradisional

Galeri
------

* Rumah MentawaiRumah Mentawai

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Rumah*** |

* Isi rumah
* Pangsapuri
* Pondok
* Rancangan Rumah Murah
* Chalet
* Gazebo
* Anjung
* Loteng
* Sesikat Kayu / Awning

Rujukan
-------

1. ↑  Sarjana arkeozoologi Inggeris pulihara ekosistem tempatan.
2. ↑  Mari Berseronok dengan Eksiklopedia Sains, By Brian Ward
3. ↑  The Surveyor, Engineer, and Architect
4. ↑  Popular Mechanics Nov 1910
5. ↑  Pemisahan rumah dari tempat kerja.

Pautan luar
-----------

* Pakar Kerja/Tukang Kayu

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

| Kawalan kewibawaan Sunting ini di Wikidata |
| --- |
| Perpustakaan negara | 
* Republik Czech

 |
| Lain-lain | 
* İslâm Ansiklopedisi

 |
**Sekolah Menengah Kebangsaan Santubong** atau nama ringkasnya *SMK Santubong*, merupakan sebuah Sekolah menengah kebangsaan yang terletak di Jalan Pantai Puteri,Santubong, Sarawak Darulhana. Sekolah ini juga menyediakan pembelajaran dari Tingkatan 1 hingga Tingkatan 5.

Pada 2009, Sekolah Menengah Kebangsaan Santubong memiliki 388 orang pelajar lelaki dan 377 orang pelajar perempuan, menjadikan jumlah keseluruhan murid seramai 765 orang. Ia mempunyai seramai 50 orang guru.2009

pada tahun 2003,smk santubong mempunyai lagu sekolah yang diberi nama "Sri Santubong "(سري سنتوبوع) yang digubah oleh En.Jali Bin Hj Kenoi dan Pn Ling Siew Ching.bermula pada itulah,lagu itu donyanyikan setiap perhimpunan pagi.

SMK STB terletak kira-kira 33KM dari Bandar Kuching.dibina pada tahun 1982 dan siap pada tahun 1984.
Sesi Persekolahan buat kali pertamanya dimulakan pada 3.1.1984 untuk para pelajar tingkatan 1 sahaja.seramai 75 orang pelajar ditempatkan kedalam 4 buah kelas dengan bantuan para oendidik seramai 10 orang yang dipimpin oleh En Mahidi Pihak sebagai PK1 dan 7 orang staf sokongan.pada tahun 1985,kelas T2 diadakan dan bilangan pelajar telah meningkat kepada 178 orang.begitu juga seterusnya sehingga tahun 1989 barulah SMKSTB memulakan kelas peringkat SPM dalam aliran sastera.pada tahun 1992,SMKSTB menawarkan mata pelajaran pilihan iaitu Ekonomi Asas dan tahun 1994,mata pelajaran Lukisan Jurutera dan Sains Tulen ditawarkan.
27.4.1995,SMKSTB dirasmikan oleh YB Datuk Amar Sulaiman Daud yang merupakan Menteri Pendidikan Malayska pada masa itu.

* rujukan: sejarah sekolah,Lambaian Santubong 2016 m/s 15
* rujukan:buku diari tahunan

Pencapaian
----------

pencapaian yang membanggakan apabila Mohamad Hearie tampil sebagai pelajar cemerlang SPM2017 apabila dia mendapat 7A1B.selain itu,keputusan pelajar ting.5 2017 menyelamatkan SMK Santubong

Alamat
------

Sekolah Menengah Kebangsaan Santubong
Jalan Pantai Puteri, Santubong
93050, Kuching
Sarawak, Malaysia
Telefon = 6082846227
Faks = 6082846227

Pautan luar
-----------

* Blog SMK Santubong
* *SMK Santubong* di Instagram
* SMK Santubong jadi sekolah perintis Program Sekolah Angkat JKJR
* Senarai Nama Semua Sekolah Menengah di Negeri Sarawak (Sejumlah 190 buah) as at 31 December 2017
* SMK Santubong Diarkibkan 2013-08-17 di Wayback Machine
| Isteri-isteriNabi Muhammad |
| --- |
|  |
| * Khadijah binti Khuwailid
* Saudah binti Zam'ah
* Aisyah binti Abu Bakar
* Hafsah binti Umar
* Hindun binti Abi Umaiyah
* Ramlah binti Abi Sufyan
* Juwairiyah (Barrah) binti Harith
* Safiyah binti Huyay
* Zainab binti Jahsyi
* Raihanah binti Zaid bin Amrin
* Maimunah binti Al-Harith
* Zainab binti Khuzaimah
* Maria al-Qibtiyyah (Maria si Qibti)
 |
| * l
* b
* s
 |

**Ḥafsah binti Umar** (Arab: **حفصة بنت عمر** code: ar is deprecated ) (kk.605-665) ialah isteri Nabi Muhammad, lalu beliau turut mendapat gelaran *Ibu orang Beriman*.

Hafsah ialah anak perempuan kepada Umar ibn al-Khattab dan Zainab binti Maz'oon. Beliau dilahirkan "ketika Qurash sedang membina Rumah [*Kaabah*], lima tahun sebelum Nabi diutus," i.e. iatiu 605.

Beliau telah diberikan pendidikan yang baik terutama sekali ilmu sastera. Beliau turut belajar membaca dan menulis daripada Syifa’ binti Abdullah Al-Quraisyiah Al-A’dawiyah. Kesungguhannya menjadikan dirinya antara wanita Quraisy yang paling fasih berbicara, bersenikan sastera indah.

Beliau telah berkahwin dengan Khunais bin Huzaifah tetapi menjadi balu pada Ogos 624 selepas suaminya pulang dengan kecederaan teruk akibat bertarung dalam Perang Badar. Beliau menjadi balu dalam usia yang sangat muda, sekitar 18-20 tahun.

Sebaik sahaja Hafsah tamat tempoh iddahnya, bapanya Umar menawarkannya untuk dikahwini kepada Uthman Ibn 'Affan, dan kemudian Abu Bakar; tetapi kedua-duanya menolak. Apabila mengadu hal ini kepada Muhammad, baginda menjawab, "Allah akan mengahwinkan Uthman dengan wanita yang lebih baik daripada puterimu dan akan mengahwinkan puterimu dengan orang yang lebih baik daripada."  Muhammad mengahwini Hafsah pada Syaaban tahun ketiga Hijrah (lewat Januari atau awal Februari 625). Dengan perkahwinan ini, Muhammad mengikat pertalian persahabatan dengan talian kekeluargaan bersama Umar yang kini menjadi bapa mertuanya.

Menurut pendapat, Hafsah telah menghafal al-Quran. Sesalinan naskhah oleh Zayd ibn Thabit, yang telah direkod atas arahan Abu Bakar, telah diletak di rumah Hafsah. Apabila Uthman Ibn 'Affan menjadi khalifah, beliau menggunakan naskhah pada Hafsah untuk dijadikan piawai teks al-Qur'an yang kemudiannya dikenali sebagai *"Resam Uthmani"*. Mashaf atau naskhah yang asal tetap dikembalikan ke rumah Hafsah. Beliau juga dikatakan telah meriwayatkan enam puluh hadith daripada baginda Rasulullah.

Beliau wafat pada bulan Syaaban tahun ke-45 Hijrah, bersamaan Oktober atau November 665. Beliau dimakamkan di Jannatul Baqi' bersama kebanyakan isteri Rasulullah.

Rujukan
-------

1. ↑  Muhammad ibn Saad, *Tabaqat* vol. 8. Translated by Bewley, A. (1995). *The Women of Madina* p. 56. London: Ta-Ha Publishers.
2. ↑  Muhammad ibn Saad, *Tabaqat* vol. 3. Translated by Bewley, A. (2013). *The Companions of Badr*, p. 307. London: Ta-Ha Publishers.
3. ↑  Ibn Saad/Bewley vol. 8 pp. 56-58. The story is told in five separate traditions.
4. ↑  Ibn Saad/Bewley vol. 8 p. 58.
5. ↑  Bukhari 6:60:201.
6. ↑  Siddiqi, M. Z. (2006). *Hadith Literature: Its Origin, Development, Special Features and Criticism*, p. 25. Kuala Lumpar: Islamic Book Trust.
7. ↑  Ibn Saad/Bewley vol. 8 p. 60.